
REFERATUL DE APROBARE A PROIECTULUI DE HOTĂRÂRE
privind modificarea HCL nr.475/30.09.2022 privind depunerea și implementarea proiectului 
 „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, pentru a accesa fondurile europene nerambursabile prin Planul Național de Redresare și Reziliență , Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice


1. Descrierea situației actuale
[bookmark: _Hlk124782486]	În data de 10.10.2022 a fost depus spre finanțare proiectul  „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, pentru a accesa fondurile europene nerambursabile prin Planul Național de Redresare și Reziliență , Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice în baza Auditului energetic și a Expertizei tehnice.
			Prin HCL nr. 475/30.09.2022 a fost aprobată suma de 1.092.982,00 Euro la care se adaugă TVA, echivalentul a 4.521.363,44 lei la care se adaugă TVA la  cursul valutar utilizat de 1euro=4,9227 lei și suma de 859.059,05 lei reprezentând TVA-ul aferent cheltuielilor eligibile se suportă de la bugetul de stat în conformitate cu prevederile OUG 124/2021 Prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice se finanțează exclusiv lucrări de creșterea performanțelor energetice.
Obiectivul general al proiectului îl reprezintă creşterea eficienţei energetice a clădirii „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, creșterea independenței energetice prin reducerea consumului de combustibil utilizat la prepararea agentului termic.
	Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.
	
2. Schimbări preconizate și rezultate așteptate

	Ca urmare a solicitării de clarificări înregistrată cu nr.CDD2023-20/16.01.2023 se impune modificarea HCL nr.475/30.09.2022 privind depunerea și implementarea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara” în vederea corelării procentajul de reducere a coeficienților energetici și includerii valorii aferente unei stații de încărcare vehicule electrice. 
În acest sens, valoarea maximală  eligibilă  a proiectului se corelează cu valoarea prevăzută în cererea de finanțare depusă pe platformă și cuprinde atât contravaloarea lucrărilor de eficientizare energetică cât și contravaloarea unei stații de încărcare vehicule electrice ce va fi achiziționată de către Ministerul Dezvoltării, Lucrărilor Publice și Administrației,. 
Valoarea totală a proiectului devine 5.503.489,99 lei fără TVA, respectiv de 1.117.982,00 Euro  fără TVA, cursul valutar utilizat este cursul Infoeuro aferent lunii mai 2021, conform PNRR, Componenta 5 - Valul Renovării, Anexa III-Metodologie de costuri: 1euro=4,9227 lei, defalcat după cum urmează: 
             - suma de 5.380.422,49 lei (echivalentul a 1.092.982,00 euro calculat la cursul de Infoeuro aferent lunii mai 2021, 1euro=4,9227 lei), reprezintă contravaloarea lucrărilor de eficientizare energetică, fără TVA.
- Suma de 123.067,50 lei fără TVA  (echivalentul a 25.0000 euro calculat la cursul Infoeuro aferent lunii mai 2021, 1euro=4,9227 lei), reprezintă alocare suplimentară asigurată în cadrul apelului de proiecte pentru achiziția unei stații de încărcare pentru vehicule electrice.
(2) Sumele reprezentând TVA aferent cheltuielilor eligibile se suportă din bugetul de stat, în conformitate cu prevederile OUG124/2021, respectiv: 
-- Suma de 1.022.280,27 lei reprezintă TVA-ul aferent lucrărilor de eficientizare;
- Suma de 23.382,83 lei reprezintă TVA-ul aferent achiziției unei stații de încărcare vehicule electrice. 
	
3. Alte informații:
	Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte – Runda II, Componenta 5 – Valul Renovării – Planul Național Redresare și Reziliență (PNRR 2020-2026).

4. Concluzii:

Având în vedere oportunitatea accesării fondurilor europene nerambursabile disponibile prin Planul Național de Redresare și Reziliență Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice se propune modificarea HCL nr.475/30.09.2022,privind depunerea și implementarea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”.

